text: Gongdin hjá Vónin samtakinum í 2022 var nøktandi. Úrslitið hjá samtakinum fyri 2022 bleiv 54 mió.kr., samanborið við 52 mió.kr. í 2021.
text: #000003
text: Søluframgongdin frá 2021 til 2022 var ein øking á 68 mió.kr., frá 535 mió.kr. til 603 mió.kr.
text: #000004
text: Hóast sølan øktist munandi hjá samtakinum, var framgongdin í úrslitinum væl minni. Orsøkin til hesa avmarkaðu framgongd vóru øktar lønarútreiðslur, kostnaðarstigið fyri tilfar er hækkað og inflatiónin hevur ávirkað rakstur felagsins.
text: #000005
text: Framvegis er sølan til marknaðir uttanfyri Føroyar vaksandi. Í 2022 var næstan 3/4 av samlaðu søluni hjá samtakinum til marknaðir uttanfyri Føroyar. Sølan til alivinnuna var meira enn ein triðingur av samlaðu søluni, og kemur væntandi at vaksa enn meira komandi árini.
text: #000006
text: Fyri at varðveita eina framkomna og umhvørvisvinarliga tænastu til kundar í alivinnuni, verður eitt nýtt barki- og turkihús tikið í nýtslu seinni í ár við Norðskála. Harumframt verður ein nýggj tænastustøð bygd í Skotlandi á Isle of Skye, ið verður tikin í nýtslu í komandi ár. Í norður Norra hevur felagið, Vónin Refa, longu bygt eina nýmótans tænastustøð til alivinnuna, ið bjóðar hesar somu tænastur.
text: #000008
text: Nýhugsan og menning er nakað ið Vónin raðfestir. M.a. kann nevnast at Vónin eru í gongd við at menna nýmótans trollemmar, ið kunnu stýrast frá brúnni. Hesir gløggu trollemmar gera tað lættari hjá skiparunum at fiska, tí teir tillaga seg til umstøðurnar í sjónum eftir boðum. Eftir ætlan verða trollemmarnir klárir í ár.
text: #000009
text: Í 2022 var fyrsta árið, har Vónin samtakið arbeiddi miðvíst við at endurvinna trol, nótir og alinótir fyri at fyribyrgja, at tilfarið fer til tyrvingar ella brenning. Í árinum, megnaði Vónin í Føroyum at senda 337 tons av Nylon tilfari og 19 tons av plastik tilfari til endurvinningar. Fyri Vónin samtakið bleiv 1.060 tons av Nylon og plastik tilfari sent til endurvinningar.
text: #000010
text: Fyri 2022 var miðaltalið á starvsfólkum hjá samtakinum 434. Har av starvast 99 av teimum í Føroyum.
text: #000011
text: Vónin samtakið er veitari til fiski- og alivinnuna. Fiskivinnuútgerð fevnir um pelagisk og semipelagisk trol, botn- og rækjutrol, nótir, skiljiristir, trollemmar, rúsur osfr. Til alivinnuna eru veitingarnar framleiðsla og søla av nótum, akkersskipanir, fuglanet eins og vasking og umvælingar av nótum osfr. Til aðrar vinnur selur Vónin veirar, ketur, tog, net, lyftiútgerð o.a.
text: #000012
text: Minni veiða av norðhavssild og makreli men meira av svartkjafti
text: #000015
text: Stór pelagisk fyritøka møguliga til Føroya
text: #000016
text: Ætlanir um uppsjóvarvirki í Vági
text: #000018
text: Smyril Line keypir enn eitt farmaskip
text: #000021